stanford-oval/wikipedia huggingface dataset:
Kylmäsuo
Paikannimiä > Niemelä

Orimattilan rajan eteläpuolella alkaa oikealla lännessä Niemeläntie. 1920 tarkastetun vuoden 1914 Suomen talouskartan mukaan tie kulki Pakaan rajaa pitkin Orimattilan puolella ja liittyi Kylmänsuon tiehen kolmen kilometrin päässä nykyiseltä seututie 167:ltä, mikä kulkee Lahdesta Orimattilan ja Myrskylän kautta Loviisan Pernajan Koskenkyläään, mistä alkaa valtatie-6, mikä johtaa Lapinjärven kautta Kouvolan Elimäen Korialle.
Niemelä oli vanha kantatila noin puolen kilometrin päässä Orimattila-Myrskylä-tiestä eikä ole enää alkuperäisessä omistuksessa. Niemelän paikka täsmentyi Kylmäsuolle 1911, kun isojako vietiin loppuun. Niemelän aikaisempi pääpaikka oli kirkonkylässä. Niemelän nykyinen päärakennus on rakennettu 1913.
Aikaisemman sukuomistuksen aikana tila sai myös pitkästä yhtäjaksoisesta sukuomistuksesta kertovan tilaviirin. Pellot ovat siirtyneet sittemmin pakaalaisomistukseen, ja päärakennus talousrakennuksineen kuuluu nykyään asukkailleen.
Paikannimiä > Koskela

Niemelän jälkeen entisen soranottamon läheisyydessä oleva mäki, ja sitä ympäröivä alue on Koskela, joka on saanut nimensä vuokratilaansa 1926 lunastamattoman maanvuokraajan mukaan. Koskela jäi näin ollen Metsä-Mäkelän tapaan Vähä-Hannulan tilasta lunastettuna Metsä-Mäkelän tilaan. Metsä-Mäkelä on perustettu aluksi torpaksi suurten nälkävuosien aikana 31. lokakuuta 1868.
Paikannimiä > Eetunpolku

Kylmänsuon ja Niemeläntien risteyksessä on Eetunkujaksi ehdotettu Eetunpolku. Sen päässä ei ole enää kuin vapaa-ajanasutusta. Eetunpolun jatke yhtyy Kylmäsuontiehen Kylmäsuontien lopussa, Kylmäsuontie 550:ssä, mistä itäänpäin alkaa Haravasuontie pohjoiseen Pukkilan Kantaleelle vievään tiehen, Pakaantiehen.
Paikannimiä > Pyylä

Pyylä on vanha maatila, joka on jo varhaisissa kartoissa.
Paikannimiä > Kylmäsuo

Lähellä Orimattilan kaupunginrajaa sijaitseva Kylmäsuo on Pyylän tapaan vanha maatila, joka on jo 1800-luvulta peräisin olevissa kartoissa.
| Kylmäsuontie | paikka | kiinteistön nimi |
| --- | --- | --- |
42: 
| 49 |  | Harjula |
| 54 |  | Rauhala |
|  | soranottamon liittymä |  |
110: 
| 126 |  | Metsola |
140: 
| Valkeasuon metsäautotieliittymä | Tuhkauuninmäen metsäautotieliittymä |  |
|  | Tuhkauuninmäen metsäautotieliittymä |  |
|  | soranottamon liittymä |  |
|  | soranottamon liittymä |  |
| 270 A |  | Kulmala |
| 270 B |  | Marjala |
Paavolantie – Kylmäsuontien yhdystie: 
| 324 |  | Torpanmaa |
| 347 |  | Jokela |
Paavolantien risteys: 
| 405 |  | Metsola |
| 409 |  | Siirtola |
| Niemeläntien risteys | Metsä-Mäkelän ja Niemelän suunta |  |
| Eetunpolun risteys | Eetunpolku 86:n suunta |  |
| 510 |  | Kylmäsuo |
| 522 |  | Pyylä |
| Haravasuontien risteys | Pakaantien, yhdystie 11837:n, suunta |  |
| 550 |  | Kuusela |
| Eetuntien liittymätie | Eetunpolku 86:n suunta |  |
Luonnonsuojelu

Kylmäsuolla sijaitsee Tuhkauuninmäen metsätien varrella Karsojalla Paavolan (ensimmäinen) luonnonsuojelualue, YSA206827, 20.2.2012, joka kuuluu Metsoon (Etelä-Suomen metsien monimuotoisuuden toimintaohjelma 2014-2025).  Metsäkiinteistöt kolmella luonnonsuojelueella kuuluvat Kerttu Nelimarkan perikunnalle. Nelimarkka vai Rauma-Repolan metsiä myydessään Neleksen venttiilituotannon Rauma-Repolalle.
Metsissä on linnunpönttöjä. Kääpiä on Koskelanmäen yleisellä soranottamolla soranottamon pohjalle menevän tien alkuosan länsipuolella sekä Paavolantiellä noin 7 km:stä Myrskylän kirkonkylästä.
Tapahtumia

Orimattilan Urheiluautoilijat yhdessä Autoliiton Myrskylän osaston kanssa Orimattila-rallin Kirkonkylästä Paavolan ja Kylmänsuon kautta takaisin ovat järjestäneet rallin talvella. Nykyään ajetaan kesällä vuosittain Tångin soran ralli Muttilassa.[lähde? ]
Aiheesta muualla

Kartta: Orimattila-Myrskylä-tie-Kylmäsuo
Kartta: Kylmäsuo-Kantele
Myrskylä
Kylät
Luonto
| --- | --- |
Virtavedet järvineen: Ilolanjoki (Järvelänjärvi) – Koskenkylänjoki (Syväjärvi – Valkeapäänlampi) – Myrskylänjoki (Isojärvi – Vähäjärvi – Pöyrysjärvi – Muttilanjärvi – Siippo – Sopajärvi – Kirkkojärvi – Sulkavanjärvi)
Puistot ja luonto: Myrskylän hautausmaa
Nähtävyydet ja tapahtumat
| --- | --- |
Museot: Myrskylän kotiseutumuseo
Rakennukset ja alueet: Myrskylän kirkko
Patsaat ja veistokset: Lasse Virénin patsas – Myrskylän ilmavalvontalottien muistomerkki
Tapahtumat: Lassen hölkkä – Tångin soraralli
Muuta: Kentänmäki
Historia
| --- | --- |
Sodat: Muttilan sota 1808
Teollisuuden historia: Myrskylän huonekalutehdas
Urheilu
| --- | --- |
Liikuntapaikat: Kiparkatti – Myrskylän kirkonkylän urheilukenttä
Urheiluseurat: Myrskylän Myrsky
Urheilutapahtumat: Lassen hölkkä
Liikenne ja logistiikka
| --- | --- |
Liikennekeskukset: Myrskylän linja-autopysäkki
Myrskylän kautta kulkevat tiet: Seututie 167 – seututie 174 - paikallistie 1751
Myrskylän kautta kulkevat rautatiet: Lahti–Loviisa-rata
Muuta Myrskylään liittyvää
| --- | --- |
Kunta ja hallinto: Kunnanvaltuusto – Vaakuna
Media: Orimattilan Sanomat
Oppilaitokset: Myrskylän peruskoulu – Porlammin lukio
Johannes Askoliniksi kutsuttu Carl-Johan Askolin, 11. marraskuuta 1843 Pornainen – 13. maaliskuuta 1912 Porvoo
Eetunpolku
Kylmäsuon pohjoisosa Niemeläntien risteyksessä. Orimattilasta Koskenkylään vievästä seututie 167:stä Orimattilan Pakaan ja Myrskylän Kylmäsuon rajalta länteen erkaneva Niemeläntie liittyy Kylmäsuontiehen vasemmalla näkyvän Metsä-Mäkelän (1868/1926) jälkeen. Kuvassa keskellä Siirtola (1946) ja Metsola (1946) sekä siihen 1946:sta kuulunut Kylmänsuon kartanon 1900-luvun alussa rakennettu entinen navetta. Oikealla olevan ladon oikealla puolella on Jokela (1946).
Jussi Kautto

Jussi Kautto (s. 1942) on suomalainen arkkitehti. Kaupunkisuunnitteluun erikoistunut Kautto työskenteli pitkään Helsingin kaupungin kehittämispäällikkönä.
Teoksia

Kautto, Jussi; Holmila, Ilkka; Maula, Jere; Nikula, Riitta; Turtiainen, Jukka: Suomalaista kaupunkiarkkitehtuuria : Finnish Town Planning and Architecture.  Helsinki:  Suomen rakennustaiteen museo, 1990.  ISBN 951-92296-3-9.
Kautto, Jussi; Turtiainen, Jukka (toim.): Vadu : Matti Vesikansan arkkitehtuurikarikatyyrejä. Arkkitehti Matti Vesikansan (1945–1987) piirroksia kollegoista, rakentajista, päättäjistä, kaupunkisuunnittelusta, rakennuksista ja arkkitehtuurista vuosilta 1972–1987.  (Näyttely Suomen rakennustaiteen museossa 23.10.1996–16.2.1997)  Helsinki:  Suomen rakennustaiteen museo, 1996.  ISBN 951-92299-3-0.
Matkapiirustuksia Euroopasta : lyijykynäpiirustuksia vuosilta 1966–2012.  Helsinki:  tekijä, 2012.  ISBN 978-952-93076-6-1.
Jouko Ahonen

Jouko Ahonen Jyväskylän kirjamessuilla 2013.
Jouko Juhani Ahonen (s. 21. tammikuuta 1954 Kannonkoski) on suomalainen ammattiyhdistysaktiivi. Hän toimi Paperiliiton puheenjohtajana vuosina 2003–2011. Ahonen tuli tunnetuksi erityisesti paperialan työsulun aikana kesällä 2005.
Ura

Ahonen aloitti uransa Kankaan paperitehtaalla, jossa hän toimi paperityöntekijänä vuosina 1975–1986. Hän oli tehtaan pääluottamusmies vuosina 1987–1997. Vuosina 1998–2002 Ahonen toimi Paperiliiton toimitsijana ja palkkasihteerinä. Vuoden 2003 alussa hänestä tuli liiton pääsihteeri ja syyskuussa puheenjohtaja.
Ahonen hyllytettiin Paperiliiton johdosta marraskuussa 2010 hänen puolustettuaan eläkevakuutusyhtiö Varman toimitusjohtajan saamaa 700 000 euron palkkaa kun samaan aikaan kun Paperiliiton jäseniä uhkasivat lomautukset ja irtisanomiset. Tammikuussa hyllytystä jatkettiin huhtikuun loppuun, eikä Ahonen käytännössä enää palannut tehtävään. Paperiliiton liittovaltuuston puheenjohtaja Ilkka Nokelaisen mukaan Ahosen syrjäyttämisen taustalla oli lausuntojen lisäksi yleinen tyytymättömyys edunvalvontaan.
Tammikuussa 2011 Ahonen ilmoitti, ettei aio erota oma-aloitteisesti. 29. huhtikuuta 2011 Ahonen kuitenkin ilmoitti eroavansa Paperiliiton johdosta ja siirtyvänsä elinkeino- ja edunvalvonta-asiamieheksi Teollisuuden Palkansaajiin (TP). Keväällä 2011 Ahonen kiisti erottamiseensa liittyneet hyllytyspuheet ja kertoi tehneensä päätökset syrjään siirtymisestä yhteistyössä Paperiliiton muun johdon kanssa. Ahosen oli määrä jäädä eläkkeelle Teollisuuden Palkansaajista tammikuussa 2014, mutta hän ilmoitti jatkavansa työelämässä. Toukokuussa 2014 Ahonen tavoitteli Antti Rinteeltä vapautunutta paikkaa Ammattiliitto Pron johdossa, mutta hävisi äänestyksen Jorma Maliselle äänin 90–10.
Puoluekannaltaan Ahonen on sosiaalidemokraatti. Hän on istunut muun muassa SAK:n ja Varman hallituksissa.
Oikeustapaus

Vuonna 2015 Keski-Suomen karavaanarit haasteettiin oikeuteen Yhdistyslain rikkomisesta, kun Ahosen johtama Keski-Suomen karavaanariyhdistyksen hallitus käytti säännöissä mainitsematta jätettyjä kurinpitotoimia. Ahonen kieltäytyi kanteen nostaneen jäsenen kanssa sovittelusta ja lopulta hävisi tapauksen hovioikeudessa keväällä 2016.
Aiheesta muualla

Jouko Ahonen A-studiossa 8.11.2010 Yle Areena.
Jalkapallon Euroopan cupin kausi 1983–1984

Jalkapallon Euroopan cupin kausi 1983–1984 oli Euroopan cupin 29. kausi. Loppuottelu pelattiin Roomassa, Rooman olympiastadionilla, 30. toukokuuta 1984. Kauden mestaruuden voitti Liverpool FC.
Tulokset > Ensimmäinen kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Odense BK  | 0–6 |  Liverpool | 0–1 | 0–5  |
| Lech Poznań  | 2–4 |  Athletic Club | 2–0 | 0–4  |
| Ajax  | 0–2 |  Olympiakos | 0–0 | 0–2  |
| Benfica  | 6–2 |  Linfield | 3–0 | 3–2  |
| Rába ETO Győr  | 4–1 |  Vikingur | 2–1 | 2–0  |
| Dinamo Minsk  | 3–2 |  Grasshopper | 1–0 | 2–2  |
| FC Kuusysi  | 0–4 |  Dinamo Bukarest | 0–1 | 0–3  |
| Hamburger SV  | * |  Vllaznia | – | –  |
| Fenerbahçe  | 0–5 |  Bohemians | 0–1 | 0–4  |
| Rapid Wien  | 4–3 |  Nantes | 3–0 | 1–3  |
| Athlone Town  | 4–11 |  Standard Liège | 2–3 | 2–8  |
| Ħamrun Spartans  | 0–6 |  Dundee United | 0–3 | 0–3  |
| TsSKA Sofia  | 4–4 |  Omonia | 3–0 | 1–4  |
| Roma  | 4–2 |  IFK Göteborg | 3–0 | 1–2  |
| Dynamo Berlin  | 6–1 |  Jeunesse Esch | 4–1 | 2–0  |
| Partizan  | 5–1 |  Viking | 5–1 | 0–0 |
Vllaznia luovutti.
Tulokset > Toinen kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Liverpool  | 1–0 |  Athletic Club | 0–0 | 1–0  |
| Olympiakos  | 1–3 |  Benfica | 1–0 | 0–3  |
| Rába ETO Győr  | 4–9 |  Dinamo Minsk | 3–6 | 1–3  |
| Dinamo Bukarest  | 5–3 |  Hamburger SV | 3–0 | 2–3  |
| Bohemians  | 2–2 |  Rapid Wien | 2–1 | 0–1  |
| Standard Liège  | 0–4 |  Dundee United | 0–0 | 0–4  |
| TsSKA Sofia  | 0–2 |  Roma | 0–1 | 0–1  |
| Dynamo Berlin  | 2–1 |  Partizan | 2–0 | 0–1 |
Tulokset > Puolivälierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Liverpool  | 5–1 |  Benfica | 1–0 | 4–1  |
| Dinamo Minsk  | 1–2 |  Dinamo Bukarest | 1–1 | 0–1  |
| Rapid Vienna  | 2–2 |  Dundee United | 2–1 | 0–1  |
| Roma  | 4–2 |  Dynamo Berlin | 3–0 | 1–2 |
Tulokset > Välierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Liverpool  | 3–1 |  Dinamo Bukarest | 1–0 | 2–1  |
| Dundee United  | 2–3 |  Roma | 2–0 | 0–3 |
Tulokset > Finaali

Euroopan cupin finaali pelattiin Rooman olympiastadionilla, Roomassa, Italiassa. Finaali järjestettiin stadionilla toista kertaa.
Parhaat maalintekijät

| Sija | Nimi | Joukkue | Maalit |
| --- | --- | --- | --- |
| 1 |  Viktar Sokal |  Dinamo Minsk | 6 |
| 2 |  Roberto Pruzzo |  AS Roma | 5 |
| 2 |  Rush |  Liverpool FC | 5 |
| 3 |  Ralph Milne |  Dundee United | 4 |
Kambat

Kambat ovat bantukansoihin kuuluva etninen ryhmä, joka asuu Kenian Itäisessä Provinssissa Nairobista itään aina Tsavoon asti ja pohjoisessa aina Embuun asti. Kambojen asuinaluetta kutsutaan Ukambaniksi. Eri lähteiden mukaan kambat ovat Kenian neljänneksi tai viidenneksi suurin etninen ryhmä. He puhuvat kamban kieltä.
Aiheesta muualla

Kuvia tai muita tiedostoja aiheesta Kambat Wikimedia Commonsissa
Japanin ammattisumoliitto

Japanin ammattisumoliitto (Nihon Sumō Kyokai) on Japanin opetus-, tiede- ja kulttuuriministeriön alainen järjestö, joka hallinnoi noin tuhannesta ihmisestä muodostuvan ammattisumoyhteisön (sumōkai, 相撲会) jokapäiväistä toimintaa. Järjestön organisatorinen perusyksikkö on heya eli yhden tai useamman valmentajan ja tämän oppilaiden muodostama talli, johon usein (joskaan ei aina) kuuluu myös muita ammattisumolle tyypillisiä toimijoita kuten erotuomareita, toimitsijoita, kampaajia ja niin edelleen.
Organisaatio > Urakata

Urakataksi (裏方, うらかた, "taustalla toimija") kutsutaan kaikkia ryhmiä, joihin kuuluvat ovat osa sumoliittoa, mutta eivät ota osaa varsinaiseen kilpailutoimintaan valmentamalla tai kilpailemalla. Tällaisia ryhmiä ovat erotuomarit, toimitsijat, kampaajat ja toimenkuvaltaan moninaiset wakaimonogashirat ja sewaninit, joille on vaikea löytää osuvaa suomennosta.
Organisaatio > Urakata > Toimitsijat (yobidashi)

Toimitsijat (呼び出し, yobidashi) ovat ammattisumon työmiehiä, jotka huolehtivat koko kilpailutoiminnan puitteista. He rakentavat niin tallien harjoitusdohyōt kuin myös honbasho-areenan turnausdohyōt riisilyhteistä (hyō, 俵) ja tähän tarkoitukseen erityisesti hankitusta hiekansekaisesta savesta sekä huolehtivat dohyōn ylle kaapeleilla ripustetusta katoksesta (tsuriyane, 吊り屋根), johon on sijoitettu dohyōn valaistus- ja äänentoistolaitteisto ja jonka nurkissa on neljä isoa, eriväristä, vuodenaikoja symbolisoivaa koristesolmuketta (fusa, 房). Toimitsijat täyttävät myös tarvittaessa dohyōn nurkissa sijaitsevia suola-astioita (shio-kago, 塩籠) ja vesikiuluja (mizu-oke, 水桶).
Perinteisiin isohousuisiin mainosasuihinsa turnauksissa pukeutuneiden toimitsijoiden värväytyminen sumoliittoon, jäsenyys tietyssä tallissa ja arvojärjestys sekä siinä yleneminen muistuttavat suuresti erotuomarien vastaavaa. Myös enimmäismäärä (45; kesäkuussa 2006 heitä oli 42) ja eläkeikä (65 vuotta) ovat samat kuin erotuomareilla. Toimitsijan arvoa ei tosin näe hänen asustaan. Suurin ero näiden ryhmien välillä on erotuomarien nauttima suurempi arvostus. Erotuomareilla ja toimitsijoilla on Ryogoku Kokugikanilla, mahdollisesti myös muilla honbasho-areenoilla, oma puku- ja valmistautumishuoneensa.
Organisaatio > Urakata > Kampaajat (tokoyama)

Kampaajat (床山, tokoyama) huolehtivat painijoiden hiuksista ja kampauksista. Toritekien yksinkertainen chonmage (丁髷) oli ennen Meiji-restauraatiota useimpien japanilaismiesten käyttämä kampaus, jossa taakse vedetyt, painijoiden kohdalla tuoksuvalla kameliaöljyllä (bintsuke) kostutetut ja jäykistetyt hiukset sidotaan erityisellä vahapaperiliuskalla niskasta yhteen ja syntynyt poninhäntä vedetään eteenpäin uudelleen solmittavaksi läheltä hiusten kärkiä. Nykyaikaisessa chonmagessa ei entisaikojen tapaan ajella päälakea kaljuksi, mutta mikäli painijan hiukset ovat liian paksut poninhännän asettumiseksi siististi päälaelle, ohennetaan hiuksia päälaelta tarvittavassa määrin. Kunnon chonmagen aikaansaamiseksi hiuksilta vaaditaan pituutta, johon ne kasvavat noin kahdessa vuodessa.
Sekitorit pitävät arkipäivisin chonmagea toritekien tavoin. Vain juhlaviin tilaisuuksiin kuten virallisiin otteluihin tai muulla tavoin tallia edustettaessa kampaaja sitoo sekitorin hiukset monimutkaisempaan ōichomage-kampaukseen. Ōichomage poikkeaa chonmagesta siten, että niskan sitomiskohdasta eteenpäin hiukset levitetään taitavasti sivuille ja kootaan taas yhteen päälaelle tultaessa. Hiusten kärjet sidotaan yhteen taempaa kuin chonmagessa, jotta ne voidaan levittää viuhkamaisesti päälaen ylle. Apunaan kampaajalla on henkilökohtainen valikoima useita erilaisia puukampoja ja muita välineitä.
Erotuomareiden ja toimitsijoiden tapaan kampaajat kuuluvat kukin johonkin talliin. Isossa tallissa voi olla parikin kampaajaa. Heitä on hieman enemmän (53 huhtikuussa 2006) kuin toimitsijoita ja erotuomareita, mutta eläköitymisikä on samat 65 vuotta. Myös kuusiportainen arvojärjestelmä, jonka alin aste on saavutettavissa kolmivuotisen harjoittelijajakson päätyttyä, toimii samalla tavoin. Vain ylintä arvoa edustava kampaaja on oikeutettu sitomaan yokozunan hiukset. Tähän asemaan päästäkseen häneltä saatetaan hyvinkin edellyttää noin 45 vuoden moitteetonta palvelusta.
Ōichomagen seremoniallinen merkitys sekitorille on erityisen ilmeinen hänen päättäessään aktiiviuransa danpatsu-shiki -seremoniassa ((断髪式), jossa miespuoliset kutsuvieraat, kuten tallin kannatusyhdistyksen (koenkai, 後援会) jäsenet, pitkäaikaiset otteluvastustajat ja muut tärkeät henkilöt yksi kerrallaan leikkaavat kukin muutaman hiuksen painijan ōichomagesta kunnes lopuksi hänen tallinsa päävalmentaja katkaisee sen kokonaan kullatuilla saksilla. Vasta tällöin katsotaan sekitorin lopullisesti lopettaneen uransa.
Organisaatio > Urakata > Avustajat

Wakaimonogashirat (若い者頭, myös sanaa kashira (頭) näkee käytettävän; "nuorten johtaja" tai "nuorten opastaja") ovat perinteisesti korkeintaan ylimpään toriteki-divisioonaan, mutta nyttemmin yhä useammin alempaan sekitori-divisioonaan yltäneitä entisiä painijoita, jotka ovat jääneet sumoliiton palvelukseen eräänlaisina yleismiehinä. Heidän tehtävänsä ovat moninaiset.
Wakaimonogashirat huolehtivat muun muassa painijoiden etiketin (礼儀, reigi) opettamisesta vasta-alkajille, uusien ammattipainijoiden välisten otteluiden järjestämisestä ja uusien dashien esittelemisestä yleisölle shinjo shusse hiro -seremoniassa (新序出世披露) turnauksen keskimmäisenä sunnuntaina ja teuchi-shiki -seremoniassa (手打ち式) otteluiden loputtua turnauksen viimeisenä päivänä, loukkaantuneiden painijoiden kuljettamisesta dohyōlta pukuhuoneisiin sekä tarvittaessa playoff-ottelujen ottelujärjestyksen arvonnoista. Jungyō-kiertueilla wakaimonogashirat ohjaavat aliupseerien tapaan palvelukseensa osoitettuja toritekejä kiertuekaravaanin lastaamisessa ja purkamisessa sekä vastaavissa käytännönläheisissä järjestelytehtävissä.
Wakaimonogashiroja on enintään kahdeksan kerrallaan. He kukin kuuluvat talliin, jossa olivat aktiiviuransa aikana, ja ichimoniin, mutta tarvittaessa toimivat kaikkialla sumoliiton piirissä.
Sewaninin (世話人, "järjestelijä" tai "avustaja") tehtävä on hyvin samankaltainen kuin wakaimonogashirankin. Mitään periaatteellista tai käytännöllistä eroa näiden kahden tehtävän välillä ei ole, mutta wakaimonogashiran arvoa pidetään nykyään hieman korkea-arvoisempana, vaikka aiemmin järjestys on vaihdellut.
1980-luvun lopulla kumpaakin tehtävää oltiin lakkauttamassa, mutta ne päätettiin säilyttää perinteisinä mahdollisuuksina jatkaa elämää sumoliiton sisällä niille painijoille, joilla ei syystä tai toisesta ole mahdollisuutta jatkaa valmentajina. Molempien tehtävien kulloisetkin haltijat luetellaan ranking-listassa.
Kosmos 60

| Kosmos 60 |
| --- | --- |
Alkuperäinen nimi:  Космос 60
Tehtävätyyppi:  Laskeutuja
Kohde:  Kuu
Laukaisu:  12. maaliskuuta 1965 kello 9.36 UTC Baikonurin avaruuskeskus
Laukaisualus:  Molnija
Tehtävän kesto:  5 päivää (epäonnistunut)
Massa:  6 530 kg (kiertoratamassa) 1600 kg (luotain)
COSPAR ID::  1965-018A
Kosmos 60 (ven. Космос 60) oli Neuvostoliiton Luna-ohjelmaan kuulunut epäonnistunut kuuluotain joka lähettiin matkaan Baikonurin avaruuskeskuksesta 12. maaliskuuta 1965. Kosmos 60 oli edeltävän Luna 4-luotaimen tavoin E-6 sarjan kuuluotain. Luotaimen oli tarkoitus tehdä pehmeä laskeutuminen Kuun pinnalle mutta oikosulku ohjausjärjestelmässä jätti luotaimen matalalle maata kiertävälle radalle. Ilmakehän kitka pudotti luotaimen viisi päivää myöhemmin 17. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti.
Kosmos 60 laukaistiin ensin matalalle maata kiertävälle radalle josta Blok-L rakettivaiheen oli tarkoitus kiihdyttää luotain kohti kuuta. Oikosulku I-100 ohjausjärjestelmän invertterissä esti kuitenkin rakettimoottorin käynnistymisen. Kosmos 60:n paino oli Blok-L vaihe mukaan lukien 6530 kg ja pelkän luotaimen 1600 kg. Kiertoradan alin piste oli aluksi 195 kilometrin korkeudella ja ylin piste 248 kilometrin korkeudella kiertoajan ollessa 88,90 minuuttia. Luotain ehti tehdä joitakin mittauksia gammasäteilyn voimakkuudesta ennen kuin ilmakehän kitka pudotti luotaimen viisi päivää myöhemmin.
Jogi-karhu (elokuva)

| Jogi-karhu> Yogi Bear |
| --- | --- |

Ohjaaja:  Eric Brevig
Käsikirjoittaja:  Hahmot: William Hanna Joseph Barbera Käsikirjoitus: Brad Copeland Joshua Sternin Jeffrey Ventmilia
Tuottaja:  Donald De Line Karen Rosenfelt
Säveltäjä:  John Debney
Kuvaaja:  Peter James
Leikkaaja:  Kent Beyda
Pääosat:  Dan Aykroyd Justin Timberlake Anna Faris Tom Cavanagh T. J. Miller
Valmistustiedot
Valmistusmaa:   Yhdysvallat
Tuotantoyhtiö:  Warner Bros. De Line Pictures
Levittäjä:  Warner Bros. Netflix
Ensi-ilta:  17. joulukuuta 2010
Kesto:  82 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Jogi-karhu (engl. Yogi Bear) on 17. joulukuuta 2010 ensi-iltansa saanut yhdysvaltalainen komediaelokuva. Se perustuu Hanna-Barberan animaatiosarjaan Jogi-karhu. Elokuvan ohjasi Eric Brevig ja käsikirjoituksesta vastasivat Brad Copeland, Joshua Sternin ja Jeffrey Ventmilia. Pääosassa näyttelevät muun muassa Anna Faris ja Tom Cavanagh. Jogi-karhun ääniroolissa esiintyy Dan Aykroyd ja hänen kaverinsa Bobon äänenä Justin Timberlake.
Suomen ensi-ilta oli 28. tammikuuta 2011.
Juoni

Luontodokumentteja tekevä Rachel saapuu Jellystone kansallispuistoon, joka on menettänyt ihmisten kiinnostuksen ja tekee taloudellisesti tappiota. Pormestari Brown on päättänyt tämän johdosta sulkea puiston ja myydä alueen. Tämä tarkoittaisi sitä etteivät perheet enää voisi viettää aikaa luonnossa, kun taas Jogi ja Boo-Boo joutuisivat pois puistosta, jossa he ovat eläneet koko elämänsä. Jogi päättää todistaa olevansa älykkäämpi, kuin tavallinen karhu ja yrittää pelastaa kansallispuiston yhdessä ystävänsä Boo-Boon ja puistonvartija Smithin, sekä Rachelin kanssa.
Näyttelijät

| 0 | 1 | 2 |
| --- | --- | --- |
|  Anna Faris  | … |  Rachel   |
|  Tom Cavanagh  | … |  Puistonvartija Smith   |
|  T. J. Miller  | … |  Puistonvartija Jones   |
|  Andrew Daly  | … |  pormestari Brown   |
|  Nate Corddry  | … |  esikunnanpäällikkö   |
|  Dean Knowsley  | … |  agentti Florimo   |
|  Barry Duffield  | … |  henkivartija   |
Näyttelijät > Äänirooleissa

| 0 | 1 | 2 |
| --- | --- | --- |
|  Dan Aykroyd  | … |  Jogi   |
|  Justin Timberlake  | … |  Bobo   |
Näyttelijät > Suomenkieliset äänet

| 0 | 1 | 2 |
| --- | --- | --- |
|  Pasi Ruohonen  | … |  Jogi   |
|  Aku Hirviniemi  | … |  Bobo   |
|  Mika Ala-Panula  | … |  metsänvartija Smith   |
|  Roni Mäkinen  | … |  metsänvartija Jones   |
|  Hanna Savikko  | … |  Rachel   |
|  Aku Laitinen  | … |  pormestari Brown   |
|  Niko Kivelä  | … |  pormestarin avustaja   |
|  Petri Hanttu  | … |  kertoja   |
Tuotanto

Lokakuussa 2008 Hollywood Reporter julkisti Jogi-karhuun pohjautuvan elokuvan olevan työn alla, joka yhdistäisi muun muassa Looney Tunes: Taas kehissä elokuvan tapaan elävät näyttelijät CGI-tekniikalla luotujen hahmojen kanssa. Alun perin elokuvan ohjaajaksi oli kaavailtu Ash Brannon, mutta tuotantoryhmä päätti vaihtaa ohjaajan lisättyään projektiinsa CGI-tekniikkaa, jonka myötä ohjaajaksi palkattiin Eric Brevig.
Marraskuussa 2009 elokuvan pääroolit julkistettiin olevan vielä neuvotteluvaiheessa, joihin oli valittu Anna Faris, Dan Aykroyd ja Justin Timberlake.
Arvioita

Turun Sanomien Päivi Valotie piti Jogi-karhua meluisana liukuhihnatuotantona, jota muodikas ekologinen sanoma ei pelasta. 3D-tietokoneanimaatiota ja elävää kuvaa yhdistävässä lastenkomediassa suomenkielisen dubbauksen teennäisyyden huomaa hänestä etenkin ihmishahmojen kohdalla.
Jukka Erätuli

Jukka Erätuli (s. 11. helmikuuta 1980 Espoo) on suomalainen entinen lumilautailija.
Erätuli voitti urallaan lumilautailun big airin maailmancupin kokonaiskiertueen vuosina 2003 ja 2005. Hän voitti half-pipen suomenmestaruuden vuosina 1998 ja 1999.
Vuonna 2003 Erätuli valittiin Vuoden lumilautailijaksi.